Document ID: 32006R0133

KOMISJONI MÄÄRUS (EÜ) nr 133/2006,
26. jaanuar 2006,
millega muudetakse määrust (EMÜ) nr 3149/92, millega kehtestatakse ühenduses enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 10. detsembri 1987. aasta määrust (EMÜ) nr 3730/87, millega kehtestatakse sekkumisvarudest pärit ja ühenduses enim puuduskannatavatele isikutele jaotamiseks mõeldud toiduainete kindlaksmääratud organisatsioonidele tarnimise üldeeskirjad, (1) eriti selle artiklit 6,
ning arvestades järgmist:
(1)
Komisjoni määrusega (EMÜ) nr 3149/92 (2) kehtestatakse enim puudustkannatavatele isikutele sekkumisvarudest pärit toiduainete tarnimise kord.
(2)
2006. aasta jaotuskava nõuetekohase elluviimise tagamiseks vastavalt komisjoni 8. novembri 2005. aasta määrusele (EÜ) nr 1819/2005 (millega võetakse vastu 2006. aasta eelarvest liikmesriikidele vahendite eraldamise kava ühenduses enim puudust kannatavatele isikutele sekkumisvarudest pärit toiduainete tarnimiseks) (3) tuleks kohandada piimatoodete sekkumisvarudest väljavõtmise tähtaegu.
(3)
Aastaplaani raames sekkumisvarudest kõrvaldatud tooteid võib tarnida töötlemata või töödelduna toiduainete tootmiseks, või neid võib kõrvaldada ühenduse turult varutud toiduainete või nende tootmise eest maksmisena. Viimase tarneliigi puhul tuleks täpsustada sekkumisvarudes saada olevad tooted, mida on võimalik kõrvaldada teraviljatoodete tootmise eest maksmisena. Sel juhul tuleb määruse (EMÜ) nr 3149/92 (tarnimise korralduse kohta liikmesriikides) artikliga 4 ettenähtud pakkumismenetluse tingimusi vastavalt täpsustada.
(4)
Kuna ühendusesisesed veokulud kannab ühendus veo tegeliku maksumuse põhjal, mis on kindlaks määratud menetluspakkumise teel, siis ei ole läbitud vahemaa hüvitamiseks enam vajalik ette näha tõendavate dokumentide esitamist.
(5)
Määruse (EMÜ) nr 3149/92 (muudetud määrusega (EÜ) nr 1903/2004) (4) artikli 3 lõikega 1 kehtestatakse aastaplaani täitmise lõpetamine 31. detsembril. Seepärast tuleks määruse (EMÜ) nr 3149/92 artikliga 10 ettenähtud aastaaruannete edastamise tähtaega vastavalt kohandada.
(6)
Seepärast tuleks määrust (EMÜ) nr 3149/92 vastavalt muuta.
(7)
Käesoleva määrusega ette nähtud meetmed on kooskõlas asjaomaste korralduskomiteede arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 3149/92 muudetakse järgmiselt.
1.
Artikli 3 lõike 2 kolmandale taandele lisatakse järgmine lause:
“2006. aasta plaani raames liikmesriikidele loovutatud või puhul, kui kogused on suuremad kui 500 tonni, tuleb 70 % võid sekkumisvarudest välja võtta enne 1. märtsi 2006.”
2.
Artiklit 4 muudetakse järgmiselt.
a)
Lõike 1 punktile b lisatakse pärast kolmandat lõiku järgmine lõik:
“Kui sekkumisvarudes puudub teravili, lubab komisjon tasuda ühenduse turult varutud teravilja ja teraviljatoodete tarnimise eest sekkumisvarudest riisi üleandmisega.”
b)
Lõike 2 punkti a neljandale taandele lisatakse järgmine lause:
“Kui tarnimisega hõlmatakse ülevõetud riisi sekkumisvarude vahetuseks teravilja või teraviljatooteid, täpsustatakse pakkumiskutses, et kõrvaldatav toode on pärit sekkumisameti valduses olevast riisist.”
3.
Artikli 7 lõike 2 teine lause asendatakse järgmise tekstiga:
“Selleks on tasaarvestustaotlusele lisatud kõik vajalikud tõendavad dokumendid, eriti teostatud veo kohta.”
4.
Artikli 10 esimese lõigu esimene lause asendatakse järgmise lausega:
“Liikmesriigid saadavad igal aastal 30. juuniks komisjonile aruande eelmisel aastal nende territooriumil rakendatud plaani kohta.”
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. jaanuar 2006

Labels: 17
19
5
0
3